**Izziņa par atzinumos sniegtajiem iebildumiem**

Ministru kabineta rīkojuma projekts

**“Par valsts nekustamā īpašuma Rīgā nodošanu Rīgas pilsētas pašvaldības īpašumā “, VSS-844**

|  |  |
| --- | --- |
| **Informācija par elektronisko saskaņošanu:**Datums:  | 14.10.2019. nosūtīts 5 dienu elektroniskai saskaņošanai. |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība. |
|   |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 18.09.2019.atzinumā Nr. 1-9.1/947 izteiktais iebildums |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem e-saskaņošanā vienošanās nav panākta - nav**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | **Saskaņošanai nosūtītā projekta redakcija (konkrētā punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)**  | **Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija**  |
| 1 | 2 | 3 | 4 | 5 |
| 1. |  | **Tieslietu ministrijas izteiktais iebildums:** “Projekts paredz atsavināt valsts nekustamo īpašumu, lai saskaņā ar likuma “Par pašvaldībām” 15. panta pirmās daļas 2. punktu to izmantotu pašvaldības autonomo funkciju īstenošanai - gādāt par savas administratīvās teritorijas labiekārtošanu un sanitāro tīrību, proti, tā teritorijā izbūvētu Lapeņu ielas lietusūdens uzkrāšanas un novadīšanas sistēmu daļu. No projekta sākotnējās ietekmes novērtējuma ziņojuma (anotācijas) (turpmāk – anotācija) un projektam pievienotajiem paskaidrojošajiem dokumentiem secināms, ka projekta 1. punktā norādītais nekustamais īpašums ir apgrūtināts ar vairākiem apgrūtinājumiem, tajā skaitā – individuāli noteikta vides un dabas resursu aizsargjoslas (aizsardzības zonas) teritorija ap kultūras pieminekli, kas atbilstoši UNESCO Konvencijai par pasaules kultūras un dabas mantojuma aizsardzību iekļauts pasaules kultūras un dabas mantojuma objektu sarakstā 0,0598 ha platībā. Saskaņā ar Konvencijas par pasaules kultūras un dabas mantojuma aizsardzību 6. panta trešo daļu, dalībvalstis apņemas neveikt nekādas apzinātas darbības, kas varētu tieši vai netieši nodarīt zaudējumus citu šīs Konvencijas dalībvalstu teritorijā esošajam kultūras un dabas mantojumam. Ņemot vērā minēto, lūdzam projekta anotācijā skaidrot nekustamam īpašuma noteiktā apgrūtinājuma ietekmi uz tā atsavināšanu un nekustamā īpašuma izmantošanu.” | **Ņemts vērā.**Ņemot vērā Tieslietu ministrijas iebildumu, VAS “Valsts nekustamie īpašumi” lūdza Nacionālā kultūras mantojuma pārvaldei sniegt savu skaidrojumu par zemes vienībai ar kadastra apzīmējumu 0100 024 0384 noteiktā apgrūtinājuma ietekmi uz tā atsavināšanu un nekustamā īpašuma izmantošanu (26.09.2019. vēstule Nr.3/1-6/10121). Anotācijas I sadaļas 2.punkts papildināts atbilstoši Nacionālā kultūras mantojuma pārvaldes sniegtajai informācijai.  | **Rīkojuma projekta anotācijas I sadaļas 2.punktā:** “Nacionālā kultūras mantojuma pārvalde (turpmāk – Pārvalde) sniegusi informāciju (09.10.2019. vēstule Nr.08-01/4809), ka nekustamais īpašums (nekustamā īpašuma kadastra Nr.0100 024 0394)­ - zemes vienība (zemes vienības kadastra apzīmējums 0100 024 0384) atrodas UNESCO Pasaules kultūras mantojuma objekta “Rīgas vēsturiskais centrs” (Nr. 852) aizsardzības zonā. Saskaņā ar likuma „Par kultūras pieminekļu aizsardzību” 8. panta pirmo daļu valstij ir pirmpirkuma tiesības, ja īpašnieks atsavina valsts nozīmes kultūras pieminekli. Minētā tiesību norma neattiecas uz gadījumiem, kad tiek atsavināts nekustamais īpašums kultūras pieminekļa aizsardzības zonā, līdz ar to Pārvaldei nav iebildumu par tā atsavināšanu. Nekustamā īpašuma izmantošanā īpašniekam ir saistošs likums „Par kultūras pieminekļu aizsardzību”, Rīgas vēsturiskā centra saglabāšanas un aizsardzības likums, Ministru kabineta 2003. gada 26. augusta noteikumi Nr. 474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” un 2004. gada 8. marta noteikumi Nr. 127 „Rīgas vēsturiskā centra saglabāšanas un aizsardzības noteikumi”. Saimnieciskā darbība kultūras pieminekļa aizsardzības zonā veicama ar Pārvaldes atļauju. Saimnieciskās darbības ierobežošanas būtība aizsardzības zonā ir nodrošināt, lai kultūras pieminekļa tiešā tuvumā netiktu veiktas darbības, kas var būtiski ietekmēt paša kultūras pieminekļa saglabāšanu un vizuālo uztveri. Tas nozīmē, ka kultūras pieminekļa aizsardzības zonā esošā īpašumā var notikt saimnieciska darbība, tas var tikt pārveidots, bet ar nosacījumu, ka minētās darbības tiek saskaņotas ar Pārvaldi.” |
| Paskaidrojošajiem materiāliem pievienota Nacionālā kultūras mantojuma pārvaldes 09.10.2019. vēstule Nr.08-01/4809 “Par nekustamā īpašuma Rīgā, Lapeņu ielā atsavināšanu” un VAS “Valsts nekustamie īpašumi”26.09.2019. vēstule Nr.3/1-6/10121 “Par zemes vienību Lapeņu ielā, Rīgā”. |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

  **Sigita Janvāre**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| (par projektu atbildīgās amatpersonas vārds un uzvārds)**Valsts akciju sabiedrības “Valsts nekustamie īpašumi” valdes locekle** |
| (amats) |
| **26407113** |
| (tālruņa un faksa numurs) |
| **Sigita.Janvare@vni.lv** |
| (e-pasta adrese) |

14.10.2019.

Līga Rozenberga

VAS „Valsts nekustamie īpašumi”

tiesību aktu speciāliste

67024608, Liga.Rozenberga@vni.lv